ai4bharat/Pralekha huggingface dataset:
குடியரசுத் தலைவர் செயலகம்
டிசம்பர் 25 முதல் 28 வரை குடியரசுத் தலைவர் டையுவுக்கு பயணம் மேற்கொள்கிறார்
குடியரசுத் தலைவர் திரு ராம்நாத் கோவிந்த், டிசம்பர் 25 முதல் 28 வரை டையுவுக்குப் பயணம் மேற்கொள்கிறார்
தனது பயணத்தின் போது பல்வேறு நிகழ்ச்சிகளில் அவர் கலந்து கொள்கிறார். டையுவில் ஜலந்தர் சர்க்யூட் ஹவுசை டிசம்பர் 25 அன்று குடியரசுத் தலைவர் திறந்து வைக்கிறார்.
டிசம்பர் 28 அன்று குடியரசுத் தலைவர் புது தில்லிக்குத் திரும்புகிறார்.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும்
https://pib.gov.in/PressReleasePage.aspx?PRID=1683362
(Visitor Counter : 100
மீன்வளம், கால்நடை பராமரிப்பு மற்றும் பால்வளத் துறை அமைச்சகம்
சுகாதாரத்துக்கான முன்னோடித் திட்டம் பெங்களுரூவில் நாளை தொடக்கம்
கால்நடை பராமரிப்பு மற்றும் பால்வளத்துறை, இந்திய அரசின் மீன்வளம், கால்நடைப் பராமரிப்பு மற்றும் பால்வளத்துறை அமைச்சகம் ஆகியவை இணைந்து ஒரு சுகாதார முன்னோடித் திட்டத்தை செயல்படுத்தவுள்ளன. மனிதர்கள், விலங்குகள் எதிர்கொள்ளும் சுகாதாரப் பிரச்சினைகள் மற்றும் சுற்றுச்சூழலுக்கு ஏற்படும் பாதிப்புகளை ஒரே தளத்தில் எதிர்கொள்வதற்கான முன்னோடித் திட்டம், பில் & மெலிண்டா கேட்ஸ் அறக்கட்டளை, இந்திய தொழில்கூட்டமைப்பு ஆகியவற்றுடன் இணைந்து கால்நடை பராமரிப்பு மற்றும் பால்வளத்துறை இணைந்து இந்த முன்னோடித் திட்டத்தை கர்நாடகா, உத்தரகாண்ட் ஆகிய மாநிலங்களில் செயல்படுத்தவுள்ளன.
மீன்வளம், கால்நடைப் பராமரிப்பு மற்றும் பால்வளத்துறை அமைச்சத்தின் செயலாளர் திரு.அதுல் சதுர்வேதி, கர்நாடகா மாநிலம் பெங்களுரூவில் சுகாதார முன்னோடித் திட்டத்தை தொடங்கி வைக்கவுள்ளார். இந்த நிகழ்ச்சியில், மத்திய, மாநில அரசு அதிகாரிகள், மக்கள் சுகாதாரம் மற்றும் விலங்குகள், சுற்றுச்சூழல் நலஆர்வலர்கள் உள்ளிட்டோர் கலந்து கொள்கின்றனர்.
மேலும் விவரங்களுக்கு இதன் ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1837227
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
நாடு தழுவிய தடுப்பூசி இயக்கத்தின் கீழ் இதுவரை மொத்தம் 220.65 கோடி தடுப்பூசி டோஸ்கள் வழங்கப்பட்டுள்ளன. இதில் 95.20 கோடி இரண்டாம் தவணை தடுப்பூசி டோஸ்களும், 22.86 கோடி முன்னெச்சரிக்கை டோஸ்களும் அடங்கும்.
கடந்த 24 மணி நேரத்தில் 11,336 டோஸ் தடுப்பூசிகள் அளிக்கப்பட்டுள்ளன.
இந்தியாவில் தற்போது 11,903 பேர் கொவிட் தொற்றால் பாதிக்கப்பட்டுள்ளனர். இது 0.03 சதவீதமாகும்.
தொற்றிலிருந்து மீண்டவர்களின் விகிதம் 98.78 சதவீதம்.
கடந்த 24 மணி நேரத்தில் 1,222 பேர் பாதிப்பிலிருந்து மீண்டுள்ளனர். இதுவரை குணமடைந்தவர்களின் எண்ணிக்கை மொத்தம் 4,41,66,925 பேர்.
கடந்த 24 மணி நேரத்தில் 2,151 பேருக்கு புதிதாக தொற்று பாதிப்பு உறுதி செய்யப்பட்டுள்ளது.
தினசரி பாதிப்பு விகிதம் 1.51% வாராந்திர பாதிப்பு விகிதம் 1.53%
இதுவரை மொத்தம் 92.13 கோடி சோதனைகள் நடத்தப்பட்டுள்ளன. கடந்த 24 மணி நேரத்தில் 1,42,497 சோதனைகள் நடத்தப்பட்டுள்ளன.
சமூக நிதி மற்றும் அதிகாரமளித்தல் அமைச்சகம்
நாஷா முக்த் பாரத்: சர்வதேச போதை ஒழிப்பு மற்றும் சட்டவிரோதக் கடத்தலை எதிர்க்கும் நாளான இன்று மிகவும் பாதிக்கப்பட்ட 272 மாவட்டங்களில், வருடாந்திர செயல் திட்டத்தை  இணையம் வாயிலாக வெளியிட்டது 
"நாஷா முக்த் பாரத்: போதைப்பொருள் துஷ்பிரயோகம் மற்றும் சட்டவிரோதக் கடத்தலுக்கு எதிரான சர்வதேச தினத்தை முன்னிட்டு மிகவும் பாதிக்கப்பட்ட 272 மாவட்டங்களுக்கான வருடாந்திர செயல் திட்டம் " இன்று சமூக நீதி மற்றும் அதிகாரமளித்தல் துறை அமைச்சர் திரு. ரத்தன் லால் கட்டாரியா அவர்களால் தொடங்கப்பட்டது. இந்த நிகழ்வில், தேசிய போதைப்பொருள் பயன்பாடு குறைப்பு செயல் திட்டத்திற்கான சின்னம், முழக்கம், போதைப்பொருள் தடுப்புக்காக தயாரிக்கப்பட்ட 9 வீடியோக்கள் ஆகியவற்றையும் அவர் வெளியிட்டார். இந்த நிகழ்வில் சமூக நீதி மற்றும் அதிகாரமளித்தல் அமைச்சகத்தின் செயலாளர் திரு. ஆர். சுப்பிரமணியம், துறையின் ஓய்வுபெற்ற இணைச் செயலாளர் திருமதி ராதிகா சக்ரவர்த்தி ஆகியோர் கலந்து கொண்டனர். மாநில அரசுகள் மற்றும் தன்னார்வத் தொண்டு நிறுவனங்களின் பிரதிநிதிகளும் ஆன்லைனில் பங்கேற்றனர்.
இந்த நிகழ்ச்சியில் உரையாற்றிய திரு ரத்தன் லால் கட்டாரியா, சமூக நீதி மற்றும் அதிகாரமளித்தல் அமைச்சகம், ஒவ்வொரு ஆண்டும் ஜூன் 26ஆம் தேதி “போதைப்பொருள் துஷ்பிரயோகம் மற்றும் சட்டவிரோதக் கடத்தலுக்கு எதிரான சர்வதேச தினத்தை” அனுசரிக்கிறது. பிரச்சினையின் அளவை மதிப்பீடு செய்தல், தடுப்பு நடவடிக்கைகள், அடிமையாக்கப்பட்டவர்களின் சிகிச்சை மற்றும் மறுவாழ்வு, தகவல்களைப் பரப்புதல் மற்றும் பொது விழிப்புணர்வு ஆகியவையை உள்ளடக்கிய அனைத்து போதைப்பொருள் பயன்பாடு தடுப்புக்கான அனைத்து அம்சங்களையும் ஒருங்கிணைத்து கண்காணிப்பதன் மூலம் போதைப்பொருள் தேவையைக் குறைப்பதற்காக மத்திய அமைச்சகம் நடவடிக்கைகள் மேற்கொண்டு வருகிறது.
2020-21 ஆம் ஆண்டிற்கான நாஷா முக்த் பாரத் வருடாந்திர செயல் திட்டம் மிகவும் பாதிக்கப்பட்டுள்ள 272 மாவட்டங்களை மையமாகக் கொண்டு, போதைப்பொருள் பணியகம், சமூக நீதி மூலம் அவுட்ரீச் / விழிப்புணர்வு மற்றும் சுகாதாரத் துறை மூலம் சிகிச்சையின் முயற்சிகளை இணைத்து மும்முனை தாக்குதலைத் தொடங்கும் என்று அமைச்சர் தெரிவித்தார்.
புவி அறிவியல் அமைச்சகம்
மேற்கு மத்திய வங்காள விரிகுடாவில் கடும் சூறாவளிப் புயல் உம்-பன்: மேற்கு வங்கம் மற்றும் வடக்கு ஒடிசா கடற்கரை பகுதிகளுக்கு புயல் எச்சரிக்கை: ஆரஞ்சு தகவல் 
இந்திய வானிலை ஆராய்ச்சி மையம் சமீபத்தில்  விடுத்துள்ள புயல் எச்சரிக்கை: மேற்கு மத்திய வங்காள விரிகுடாவில் மையம் கொண்டள்ள உம்-பன் கடும் சூறாவளிப் புயலானது, கடந்த 6 மணி நேரத்தில், வடக்கு திசையில், மணிக்கு 17 கிலோ மீட்டர் வேகத்தில் நகர்ந்து வங்காள விரிகுடாவுக்கு வடமேற்கே வெஸ்டீன்ட்ராலேண்ட் அருகேயுள்ள பகுதியில் தெற்கு பாரதீப் வுக்கு 320 கீ.மீ தொலைவிலும், தெற்கு-தென்மேற்கு திகாவுக்கு  470 கி.மீ தொலைவிலும் மற்றும் தெற்கு மற்றும் தென்-மேற்கு கேபுபாரா  610 கி.மீ தொலைவிலும் மே 19ம் மாலை 5.30 மணிக்கு மையம் கொண்டிருந்தது.
இது வங்கக் கடலின் வடமேற்குக்கு குறுக்கே வடக்குவடகிழக்கு நோக்கி நகர்ந்து மேற்கு வங்கம் வங்கதேசம் கடலோரப் பகுதியில் திகா மற்றும் ஹதியா தீவுகள்  அருகே சுந்தர்பன்ஸ் பகுதியில் இன்று மதியம் முதல் மாலைக்குள் அதி தீவிர புயலாக மணிக்கு அதிகபட்சம் 155-185 கி.மீ வேகத்தில் கரையை கடக்கும் எனத் தெரிகிறது.
ஆந்திர மாநிலம் விசாகப்பட்டினம், பாரதிப், மற்றும் கோபல்பூர்  ஆகிய இடங்களில் உள்ள டோப்ளர் வானிலை ரேடார் மூலம்
(உம்-பன் கடும் சூறாவளிப் புயல் தொடர்ந்து கண்காணிக்கப்படுகிறது.
பிரதமர் அலுவலகம்
பாபு ஜெகஜீவன்ராம் பிறந்த தினத்தை ஒட்டி பிரதமர் வாழ்த்துச் செய்தி
பாபு ஜெகஜீவன்ராம் பிறந்த தினத்தை ஒட்டி பிரதமர் திரு. நரேந்திர மோடி வாழ்த்துச் செய்தி வெளியிட்டுள்ளார்.
"ஏழைகள், நலிந்தவர்கள் மற்றும் பாதிக்கப்பட்டவர்களின் உரிமைகளுக்காகப் போராடிய சுதந்திரப் போராட்ட வீரர் பாபு ஜெகஜீவன் ராமின் பிறந்த நாளில் பணிவு அஞ்சலி  என்று அதில் பிரதமர் கூறியுள்ளார்.
(
அறிவியல் மற்றும் தொழில்நுட்பத்துறை
வர இருக்கும் சூரிய கிரகணத்தை சமூக ஊடகங்களில் நேரடியாக ஒலிபரப்புவதற்கு ஏ.ஆர்.ஐ.ஈ.எஸ் ஏற்பாடு செய்து வருகிறது
வருடாந்திர சூரியக் கிரகணம் இந்தியாவின் வடக்குப் பகுதிகளில் ஜுன் 21, 2020 அன்று காலை 10:25 மணிக்கு தொடங்குகிறது. இதையொட்டி, இந்திய அரசின் அறிவியல் மற்றும் தொழில்நுட்ப துறையின் கீழ் நைநிடாலில் செயல்பட்டு வரும் தன்னாட்சி நிறுவனமான வானியல் கூர்நோக்கு அறிவியல்களுக்கான ஆர்யபட்டா ஆராய்ச்சி நிறுவனமானது 19 ஜுன் 2020 அன்று மாலை 3.:30 மணிக்கு சிறப்புரை ஒன்றுக்கு ஏற்பாடு செய்துள்ளது. இதில் ஆர்யபட்டா ஆராய்ச்சி நிறுவனத்தின் இயக்குனர் பேரா. தீபங்கர் பானர்ஜி ”சூரிய கிரகணத்தின் அறிவியல்” என்ற தலைப்பில் உரையாற்றுகிறார். மேலும் ஜும், யூ டியூப் மற்றும் முகநூல் வழியாக சூரிய கிரகணத்தை நேரடியாக ஒளிபரப்புவதற்கும் ஏற்பாடு செய்யப்பட்டு உள்ளது.
ஆப்பிரிக்காவின் சில பகுதிகள், ஆசியா மற்றும் ஐரோப்பாவின் சில பகுதிகளில் தெரியும் இந்த சூரிய கிரகணம் வடஇந்தியாவில் காலை 10:25 மணிக்கு தொடங்கி மதியம் 12:08 மணிக்கு அதிகபட்ச அளவை அடைந்து பகல் 01:54 மணிக்கு முடிவடையும்.
ஏ.ஆர்.ஐ.ஈ.எஸ் நிறுவனமானது சூரிய கிரணத்தின் போது கடைபிடிக்க வேண்டிய மற்றும் தவிர்க்க வேண்டிய நடைமுறைகளை பட்டியல் இட்டுள்ளது:
செய்யக் கூடியவை:
1. சூரிய கிரணத்தை கண்ணால் பார்ப்பதற்கு அதற்குரிய கிரகண கண்ணாடிகளை  அல்லது முறையான ஃபில்டர்களுடன் கூடிய கேமராவை மட்டுமே பயன்படுத்த வேண்டும். கண்ணுக்கு எந்தவிதமான பாதிப்பும் ஏற்படுவதைத் தவிர்க்கவும்.
2. வருடாந்திர சூரிய கிரகண நிகழ்வைப் பார்ப்பதற்கு, பாதுகாப்பான வழி எதுவெனில் தொலைநோக்கியை பயன்படுத்துதல் அல்லது பின்ஹோல் கேமராவை பயன்படுத்தி திரையில் பிம்பத்தை விழச்செய்து பார்த்தல் மட்டுமே ஆகும்.
3. சூரிய கிரகணத்தின் போது சாப்பிடுதல், குடித்தல், குளித்தல், வெளியே செல்லுதல் போன்ற செயல்களைச் செய்யலாம். சூரிய கிரகணம் என்பது கண்ணுக்கு விருந்தளிக்கும் ஒரு காட்சி மட்டுமே ஆகும்.
செய்யக் கூடாதவை:
1. வெறும் கண்களால் நேரடியாக சூரியனைப் பார்க்கக் கூடாது.
2. சூரிய கிரகணத்தைப் பார்க்க எக்ஸ்-ரே பிலிமையோ அல்லது சாதாரண சன் கிளாஸையோ  பயன்படுத்தக் கூடாது.
3. சூரிய கிரகணத்தைப் பார்க்க வர்ணம் பூசிய கண்ணாடியையும் பயன்படுத்தக் கூடாது.
4. இந்த சூரிய கிரகணத்தை பார்க்காமல் விட்டு விடாதீர்கள்.
(Visitor Counter : 163
குடியரசுத் துணைத் தலைவர் செயலகம்
சர்வோதயா தினத்தையொட்டி சர்தார் பகத் சிங், சுக் தேவ், ராஜ்குரு ஆகியோருக்கு குடியரசுத் துணைத்தலைவர் மரியாதை
சர்வோதயா தினத்தையொட்டி சர்தார் பகத் சிங், சுக் தேவ், ராஜ்குரு ஆகியோருக்கு மாநிலங்களவையில் தனது உரையின் போது, குடியரசுத் துணைத்தலைவர் திரு ஜக்தீப் தன்கர் மரியாதை செலுத்தினார்.
நமது விடுதலைப் போராட்டத்தின் தலை சிறந்த வீரர்களுக்கு மரியாதை செலுத்தும் வகையில் பேசிய திரு தன்கர், அவர்களது தியாகங்கள் இந்திய சுதந்திரப் போராட்டத்திற்கு மிக முக்கிய பங்காற்றியது என்றார். அவர்களது உச்சபட்ச தியாகத்தின் மூலம் தற்போது சுதந்திர இந்தியாவின் மக்கள் நிம்மதியாக ஜனநாயக முறையில் வாழ்ந்து கொண்டிருக்கின்றனர்.
அவர்கள் தங்கள் இன்னுயிரை தியாகம் செய்த மதிப்பை நாம் அனைவரும் நிலைநிறுத்த வேண்டும் என்றார். மேலும் விடுதலைப் போரட்டத்தில் தங்கள் இன்னுயிரை தியாகம் செய்தவர்களுக்கு மரியாதை செலுத்தும் விதமாக மாநிலங்களவை உறுப்பினர்கள் அனைவரும் எழுந்து நிற்க வேண்டும் என்று கேட்டுக்கொண்டார்.
குடியரசுத் துணைத்தலைவர் தனது அறிக்கையில்;
“மதிப்புமிக்க உறுப்பினர்களே, இன்று விடுதலைப் போரட்டத்தில் தங்கள் இன்னுயிரை தியாகம் செய்த இந்தியாவின் 3 தலைசிறந்த மைந்தர்கள், சர்தார் பகத் சிங், சுக் தேவ், ராஜ்குரு ஆகியோருக்கு
92-வது நினைவு தினமாகும். இந்த தலைசிறந்த மண்ணின் மைந்தர்கள் இதே நாளில் கடந்த 1931-ம் ஆண்டில், விடுதலைப் போரட்டத்தில் தங்கள் இன்னுயிரை தியாகம் செய்தனர்.
அவர்கள் தங்களது மிகச் சிறிய வயதிலேயே செய்த மிகப்பெரிய உயிர்த் தியாகமானது நமது சுந்திரப் போராட்டத்திற்கு பெரியதாக்கத்தை ஏற்படுத்தியது. அவர்கள் உயிர் தியாகப் பாதையை தேர்ந்தெடுத்தன் விளைவாக இன்று ஒவ்வொரு இந்தியரும் சுதந்திரமாக, மரியாதையுடன் ஜனநாயக வாழ்க்கை முறையை அனுபவித்து வருகின்றனர். அவர்களது இந்த தியாகமானது அனைவருக்கும் நம்பிக்கை அளித்து உத்வேகத்துடன் செயல்பட வழிவகை செய்கிறது.
அவர்கள் தேசபக்தி மற்றும் விடுதலைக்காக தங்களது உச்சபட்ச அர்ப்பணிப்பை அளித்துள்ளனர். இந்த நாளில் அந்த மாவீரர்களின் தியாகத்தை நினைவுக்கூர்வோம். நமது நாட்டை முன்னேற்ற உறுதிக்கொள்வோம் என்றார்.”
அறிவியல் மற்றும் தொழில்நுட்பத்துறை
தரமான ஆராய்ச்சி முடிவுகளை வெளியிடும் முதன்மையான 5 நாடுகளில் 2030ம் ஆண்டுக்குள் இந்தியா இடம்பெற வேண்டும் என்பதை அரசு நோக்கமாக கொண்டுள்ளது: மத்திய அமைச்சர் டாக்டர் ஜிதேந்திர சிங்
தரமான ஆராய்ச்சி முடிவுகளை வெளியிடும் முதன்மையான 5 நாடுகளில் 2030ம் ஆண்டுக்குள் இந்தியா இடம்பெற வேண்டும் என்பதை அரசு நோக்கமாக கொண்டுள்ளது என்று மத்திய அறிவியல் மற்றும் தொழில் நுட்பத்துறை இணையமைச்சர் டாக்டர் ஜிதேந்திர சிங் தெரிவித்துள்ளார்.
மாநிலங்களவையில் கேள்வி ஒன்றுக்கு எழுத்துப்பூர்வமாக பதில் அளித்த டாக்டர் ஜிதேந்திர சிங், தேசியஅறிவியல் தொழில்நுட்பம் மற்றும் புத்தாக்கக் கொள்கை, 2022 இதற்கான வரைவை வெளியிட்டுள்ளதாக கூறினார்.
மேலும் விவரங்களுக்கு இந்த ஆங்கில செய்திக்குறிப்பை காணவும்: https://pib.gov.in/PressReleasePage.aspx?PRID=1845792
விவசாயத்துறை அமைச்சகம்
மத்திய வேளாண் அமைச்சகம் ஜூலை 7-8 ஆகிய தேதிகளில் இரண்டு நாட்களுக்கு சிந்தனை முகாமை ஏற்பாடு செய்துள்ளது
மத்திய வேளாண் மற்றும் விவசாயிகள் நலத்துறை அமைச்சகம் 2023 ஜூலை 7-8 ஆகிய தேதிகளில் பூசாவில் உள்ள என்ஏஎஸ்சி வளாகத்தில் இரண்டு நாள் சிந்தனை முகாமை ஏற்பாடு செய்துள்ளது. இந்த நிகழ்ச்சியில், மத்திய வேளாண்துறை அமைச்சர் திரு.நரேந்திர சிங் தோமர், இணையமைச்சர்கள் திரு.கைலாஷ் சவுத்ரி, ஷோபா கரந்த்லாஜே ஆகியோர் கலந்து கொள்கின்றனர். காலநிலை மாற்றத்திற்கு ஏற்ற விவசாயம், விவசாயத்தில் தனியார் பங்களிப்பை மேம்படுத்துதல், விவசாயத்தில் டிஜிட்டல் தொழில்நுட்பத்தைப் பயன்படுத்துதல், விவசாயப் பொருட்களின் ஏற்றுமதியை மேம்படுத்துதல், விவசாயம் செய்வதை எளிதாக்குதல் போன்றவை இந்த முகாமின் நோக்கமாகும்.
இந்த இரண்டு நாள் முகாமில் விவசாயிகளின் நலனுக்காகவும், விவசாயத்தை அடுத்த கட்டத்திற்கு எடுத்துச் செல்லவும் புதுமையான யோசனைகள் வழங்கப்படவுள்ளன. விவசாயத்தில் எதிர்காலத் தேவைகளை திட்டமிடவும், ஏற்றுமதியை அதிகப்படுத்தவும், இந்திய விவசாயத்தை நவீனப்படுத்தவும் இந்த முகாமில் ஆலோசனைகள் வழங்கப்படவுள்ளன.
i) விவசாயத்தை தட்பவெப்பநிலைக்கு ஏற்ப மாற்றுவதற்கான உத்திகளை உருவாக்குதல்
ii) ஊட்டச்சத்து மேலாண்மையுடன் தொடர்புடைய சிக்கல்கள் மற்றும் சவால்களை நிவர்த்தி செய்தல், மண் வளத்தை மேம்படுத்துதல்
iii) இயற்கை விவசாய முறைகள்
iv) டிஜிட்டல் மயமாக்குதலில் கவனம் செலுத்துதல்
v) தனியார் நிறுவனங்களை ஊக்குவிப்பதன் மூலம் உற்பத்தியை மையமாகக் கொண்ட அணுகுமுறையிலிருந்து சந்தைப்படுத்தலை மையமாகக் கொண்ட அணுகுமுறையில் கவனம் செலுத்துதல் போன்றவற்றில் இந்த 2 நாள் முகாமில் கவனம் செலுத்தப்படும்.
மின்னணு மற்றும் தகவல் தொழில்நுட்பம்
மத்திய அரசின் இ-மெயில் அமைப்பில் சைபர் அத்துமீறல் எதுவும் நடைபெறவில்லை: மத்திய அரசு விளக்கம்
ஏர் இந்தியா, பிக் பேஸ்கட் மற்றும் டொமினோஸ் போன்ற அமைப்புகளில் கம்ப்யூட்டர் தரவுகளில் நடந்த அத்துமீறல்கள் , தேசிய தகவல் மையம்  நிர்வகிக்கும் மத்திய அரசின் இ-மெயில்கள் மற்றும் கடவுச்சொற்களை, கம்ப்யூட்டர் ஊடுருவல்காரர்களுக்கு தெரிவித்து விட்டதாக ஊடகம் ஒன்றில் தகவல் வெளியானது.
இது குறித்து மத்திய அரசின் மின்னணுவியல் மற்றும் தகவல் தொழில்நுட்ப அமைச்சகம் அளித்த விளக்கத்தில் கூறியதாவது:
என்ஐசி நிர்வகிக்கும் மத்திய அரசின் இ-மெயில் அமைப்பில் எந்த கம்ப்யூட்டர் அத்துமீறலும் நடைபெறவில்லை. மத்திய அரசின் இ-மெயில் அமைப்பு முற்றிலும் பாதுகாப்பாக உள்ளது.
அரசு இ-மெயில் முகவரிகளை பயன்படுத்துபவர்கள் வெளிப்புற இணையதளங்களில், அரசு இ-மெயில் முகவரியை பதிவு செய்து அதே கடவுச் சொல்லை பயன்படுத்தியிருந்தால் தவிர, மற்ற இணையதளங்களில் நடைபெறும் கம்ப்யூட்டர் பாதுகாப்பு அத்துமீறல்கள், அரசு இ-மெயில் சேவையை பயன்படுத்துவோருக்கு பாதிப்பை ஏற்படுத்தாது.
என்ஐசி இமெயில் அமைப்பில் பல பாதுகாப்பு அம்சங்கள் உள்ளன. ஒருமுறை பயன்படுத்தும் கடவுச் சொல்  மற்றும் 90 நாட்களுக்கு ஒரு முறை கடவுச் சொல்லை மாற்றும் வசதி ஆகியவை உள்ளன.
மேலும், என்ஐசி இமெயிலில் கடவுச் சொல்லை மாற்ற வேண்டும் என்றால், செல்போன் ஓடிபி அவசியம். இந்த ஓடிபி தவறாக இருந்தால், கடவுச் சொல்லை மாற்ற முடியாது. மத்திய அரசின் என்ஐசி இ-மெயில்களை பயன்படுத்தி தகவல்களை திருடும் எந்த முயற்சியையும் தேசிய தகவல் மையத்தால் குறைக்க முடியும். கம்ப்யூட்டர் பாதுகாப்பு நெறிமுறிகள் குறித்தும், ஊடுருவல் அபாயம் குறித்தும் அரசு இ-மெயில் முகவரிகளை பயன்படுத்துவோருக்கு விழிப்புணர்வு நடவடிக்கைகளை என்ஐசி அவ்வப்போது மேற்கொள்கிறது.
நிலக்கரி அமைச்சகம்
சர்வதேச யோகா தினத்தை உற்சாகத்துடன் கொண்டாடியது என்எல்சி இந்தியா நிறுவனம்
சர்வதேச யோகா தினத்தை என்எல்சி இந்தியா நிறுவனம் இன்று உற்சாகத்துடன் கொண்டாடியது. நெய்வேலி மற்றும் இதர நிலையங்களிலும் ஊழியர்கள் மற்றும் அவர்களது குடும்பத்தினர் யோகா நிகழ்ச்சியில் முழுமனதுடன் பங்கேற்றனர். சர்வதேச யோகா தினத்தை முன்னிட்டு, ஒரு வார யோகா நிகழ்ச்சிகள் கடந்த ஜூன் 17ம் தேதி தொடங்கியது. இதில் கொவிட் பாதிப்பில் இருந்து குணமடைந்தவர்களும் கலந்துக் கொண்டனர்.
என்எல்சி இந்தியா நிறுவனம் பிரத்தியேக ஆயுர்வேத மருத்துவ சேவைகளை வழங்குவதோடு, தனது கற்றல் மற்றும் வளர்ச்சி மையம் மூலம் யோகா அறிவியல் குறித்த பயிற்சியையும் அளிக்கிறது.
தொண்டு நிறுவனங்களுடன் இணைந்து, என்எல்சி இந்தியா நிறுவனம், யோகா முகாம் தொடர்களை நெய்வேலி நகரில் நடத்தி யோகாவை பிரபலம் அடையச் செய்கிறது.
இந்த நிகழ்ச்சிகளில், யோகா பயிற்சிகள், எதிர்ப்பு சக்தியை அதிகரிக்கும் மூச்சு பயிற்சிகள், எளிமையான யோகாசனங்கள் மற்றும் ஆரோக்கிய வாழ்வுக்கான தியானங்கள் கற்றுக் கொடுக்கப்பட்டன. ஊழியர்களுக்கு ஒலி தியானத்தில் பயிற்சி அளிக்க ‘நாத யோக’ நிகழ்ச்சியும் ஏற்பாடு செய்யப்பட்டது.
இறுதி நாளான இன்று நெய்வேலி நகரில், யோகா செய்முறை நிகழ்ச்சி நடத்தப்பட்டது. இதில் யோகா பயிற்சியாளர்கள், மாணவர்களுடன் பல யோகாசனங்களை செய்து காட்டினர். கொவிட் நெறிமுறைகளை பின்பற்றி இந்நிகழ்ச்சி நடத்தப்பட்டது. இந்நிகழ்ச்சி மூலம் சுமார் 5000 ஊழியர்கள் மற்றும் அவர்கள் குடும்பத்தினர் பயனடைந்தனர். இந்நிகழ்ச்சி என்எல்சிஐஎல் இன்ட்ரா நெட் மற்றும் பல சமூக இணையதளங்கள் மூலம் நேரடியாக ஒளிபரப்பப்பட்டது. எல்எல்சி இந்தியா நிறுவனத்தின் தலைமை நிர்வாக இயக்குனர் மற்றும் இயக்குனர்கள் காணொலி காட்சி மூலம் இந்நிகழ்ச்சியில் பங்கேற்றனர்.
பிரதமர் திரு நரேந்திர மோடியின் முயற்சியால், 2015-ம் ஆண்டு ஜூன் 21ம் தேதியை சர்வதேச யோகா தினமாக ஐ.நா பொதுச் சபை அறிவித்தது. அப்போது முதல் சர்வதேச யோகா தினத்தை எல்எல்சி இந்தியா நிறுவனம் உகந்த முறையில் கொண்டாடி வருகிறது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1729119
-----
(Visitor Counter : 104
ஆயுஷ்
சென்னையில் ஆயுஷ் சிகிச்சை வசதிகள் விரிவடைகின்றன
சென்னையில் ஆயுர்வேத அறிவியல் ஆராய்ச்சிக்கான மத்திய கவுன்சில், யுனானி மருத்துவ ஆராய்ச்சிக்கான மத்திய கவுன்சில், சித்த வைத்திய ஆராய்ச்சிக்கான மத்திய கவுன்சில், ஹோமியோபதி ஆராய்ச்சிக்கான மத்திய கவுன்சில், சித்த மருத்துவத்திற்கான தேசிய நிறுவனம் ஆகியவை இயங்கி வருகின்றன.
மத்திய ஆயுஷ் அமைச்சகத்திற்கு கிடைத்துள்ள புள்ளி விவரங்களின்படி ஆயுஷ் திட்டத்தின் கீழ் மருத்துவ வசதிகளைப் பெற்றவர்களின் எண்ணிக்கை கடந்த 3 ஆண்டுகளாக அதிகரித்து வரும் நிலையில் உள்ளது. 2015-16ஆம் ஆண்டில் ஆயுஷ் திட்டத்தின் கீழ் அரசு சுகாதார சேவை மையங்களில் சிகிச்சைப் பெற்ற வெளிநோயாளிகளின் எண்ணிக்கை 15,94,59,379ஆக இருந்தது. இந்த எண்ணிக்கை 2017-18ஆம் ஆண்டில் 17,73,75,226 ஆக உயர்ந்துள்ளது. மத்திய ஆயுஷ் அமைச்சகம், ஆயுஷ் சிகிச்சை மேம்பாட்டுக்காக தேசிய ஆயுஷ் இயக்கத்தின் மத்திய அரசு ஆதரவு பெற்ற திட்டங்களை மாநிலங்கள் மற்றும் யூனியன் பிரதேசங்கள் மூலமாக அமல்படுத்தி வருகிறது.
இந்தத் தகவலை மாநிலங்களவையில் மத்திய ஆயுஷ் அமைச்சக  இணை அமைச்சர் திரு ஸ்ரீபத் யசோ நாயக் இன்று எழுத்து மூலமாக அளித்த பதிலில் தெரிவித்துள்ளார்.
----
(Visitor Counter : 90
நிதி அமைச்சகம்
வருமானவரி சட்டம் 1961-ன் 206ஏபி மற்றும் 206 சிசிஏ பிரிவின் கீழ் செயல்பாட்டை பயன்படுத்துவதற்கான விளக்கம்
நிதி சட்டம், 2021, 206ஏபி மற்றும் 206 சிசிஏ என்ற இரு பிரிவுகளை வருமானவரி சட்டம் 1961-ல் சேர்த்தது. இது 2021 ஜூலை 1ம் தேதி முதல் அமலுக்கு வருகிறது. இந்த பிரிவுகள், வரித்தாக்கல் செய்யாதவர்களுக்கு அதிக வீதத்திலான வரி பிடித்தம் அல்லது வரி வசூலை கட்டாயமாக்குகிறது. அதிக வீதம், பரிந்துரைக்கப்பட்ட அளவை விட இரு மடங்கு அல்லது 5 சதவீதம் இதில் எது அதிகமோ அது வசூலிக்கப்படும்.
இந்த இரு பிரிவுகளை அமல்படுத்துவதில், வரி பிடித்தம் செய்பவர் / வரி வசூலிப்பவரின் கூடுதல் இணைக்க சுமையை குறைக்க, மத்திய நேரடி வரிகள் வாரியம் 206 ஏபி மற்றும் 206 சிசிஏ என்ற புதிய செயல்பாடுகளை வழங்கியுள்ளது. இந்த செயல்பாடு, வருமானவரித்துறையின், ரிப்போர்ட்டிங் இணையளத்தில்  செயல்பாட்டில் உள்ளது.
வரிபிடித்தம் செய்பவர், வரிபிடித்தம் செய்ய வேண்டியவரின் பேன் எண் மூலம், அவர் வருமானவரி கணக்கு தாக்கல் செய்யாதவரா என்பதை அறிய முடியும். அந்த விவரங்களை பதிவிறக்கமும் செய்ய முடியும்.
இந்த செயல்பாட்டுக்கான காரணம், 2021 ஜூன் 21ம் தேதி வெளியிட்ட சிபிடிடி சுற்றறிக்கை எண்.11-ல் விவரிக்கப்பட்டுள்ளது. இதை இந்த இணைப்பில்
 காணலாம். இந்த சுற்றறிக்கை, வரி பிடித்தம் செய்பவர் / வரி வசூலிப்பவரின் சுமையை மேலும் குறைக்கிறது.
இந்த புதிய செயல்பாட்டுடன், வரி செலுத்துவோரின் இணக்கச் சுமையை எளிதாக்குவதற்கான தனது உறுதிப்பாட்டை மத்திய அரசு மீண்டும் வலியுறுத்தியுள்ளது.
தகவல் மற்றும் ஒலிபரப்பு அமைச்சகம்
கூடுதல் மருத்துவ வசதிகளுக்கு போதிய நிதியாதாரங்களை ஒதுக்கவும் - மாநில அரசுகளுக்கு மத்திய அரசு அறிவுறுத்தல்
கொவிட் 19 வைரஸ் பெருந்தொற்றை எதிர்கொள்வதற்காக, கூடுதல் மருத்துவமனைகள், பரிசோதனை நிலையங்கள், தனிமைப்படுத்தப்பட்ட வார்டுகள் ஆகியவற்றை அமைப்பதற்கும், தற்போதுள்ள வசதிகளை விரிவுபடுத்துவதற்கும், மேம்படுத்துவதற்கும், போதிய நிதி ஆதாரங்களை ஒதுக்குமாறு மத்திய அரசு, அனைத்து மாநில அரசுகளையும் கேட்டுக் கொண்டுள்ளது. நோயாளிகளுக்கு சிகிச்சை அளிப்பதற்கான, உயிர் காக்கும் சுவாச கருவிகள், தனிப்பட்ட பாதுகாப்பு கருவிகள், முகக்கவசங்கள், மருந்துகள் போன்ற அனைத்து வசதிகளுடன் இவை அமைக்கப்பட வேண்டும் என்றும் மத்திய அரசு அறிவுறுத்தியுள்ளது.
பிரதமர் அலுவலகம்
டாக்டர் ஏபிஜே அப்துல் கலாமின் பிறந்த நாளன்று அவருக்கு பிரதமர் அஞ்சலி
முன்னாள் குடியரசு தலைவர் டாக்டர் ஏபிஜே அப்துல் கலாமின் பிறந்த நாளான இன்று, அவருக்கு பிரதமர் திரு நரேந்திர மோடி அஞ்சலி செலுத்தினார்.
"டாக்டர் கலாமின் பிறந்த நாள் அன்று அவருக்கு அஞ்சலிகள். விஞ்ஞானியாகவும், குடியரசுத் தலைவராகவும், நாட்டின் வளர்ச்சிக்கு அவர் ஆற்றிய பெரும் பங்களிப்பை இந்தியா என்றும் மறக்காது. அவரது வாழ்க்கைப் பயணம் பல லட்சக்கணக்கானோருக்கு ஊக்கமளிக்கிறது," என்று பிரதமர் கூறினார்
இளைஞர் நலன் மற்றும் விளையாட்டு அமைச்சகம்
நேதாஜி சுபாஷ் தேசிய விளையாட்டு நிறுவன  பட்டயப் படிப்புக்கான பாடத்திட்டத்தின் மறுவடிவமைப்பு மற்றும் தேசிய விளையாட்டு பயிற்சி மைய  ஆசிரியர் அமைப்பை வலுப்படுத்துதல் உள்ளிட்ட முக்கிய முடிவுகள் இந்திய விளையாட்டு ஆணையத்தின் கல்விக் குழு கூட்டத்தில் எடுக்கப்பட்டன
- விளையாட்டு சூழலியலை நாட்டில் ஏற்படுத்துவதற்கான முக்கிய அம்சங்களில் ஒன்று விளையாட்டுப் பயிற்சி ஆகும். அடிப்படை மற்றும் உயரிய அளவில் விளையாட்டுப் பயிற்சியை ஊக்குவிக்கவும், வலுப்படுத்தவும் சில முக்கிய முடிவுகளை இந்திய விளையாட்டு ஆணையத்தின் 27-வது கல்விக் குழு சமீபத்தில் நடைபெற்ற அதன் கூட்டத்தில் எடுத்தது.
தேசிய விளையாட்டுப் பயிற்சி மையத்தில்  ஏற்கனவே உள்ள அமைப்பை வலுப்படுத்துவதன் மூலமும், விளையாட்டு வீரர்களின் மாறிக்கொண்டு வரும் தேவைகளுக்கேற்ப பயிற்சி அளிப்பவர்களுக்கு புதிய திறன்களை அளிப்பதன் மூலமும், விளையாட்டில் சிறந்து விளங்குவதை ஊக்கப்படுத்த இந்த முடிவுகள் எடுக்கப்பட்டன.
கூட்டத்தில் எடுக்கப்பட்ட முக்கிய முடிவுகள் பின்வருமாறு:
1) உலகளாவிய விளையாட்டு சூழலியலின் மாறி வரும் அமைப்பை கருத்தில் கொண்டும், சர்வதேச தரங்களுக்கு ஏற்ப விளையாட்டு வீரர்களைப் பயிற்றுவிக்க, இந்திய பயிற்சியாளர்கள் திறன் பெற்றுள்ளார்கள் என்பதை உறுதி செய்யவும், பாட்டியாலாவில் உள்ள நேதாஜி சுபாஷ் தேசிய விளையாட்டு நிறுவனத்தின்  முன்னணி படிப்பான விளையாட்டு பயிற்சி பட்டயப் படிப்பின் பாடத்திட்டம் மற்றும் உள்ளடக்கம் ஆகியவை விளையாட்டுப் பிரிவுகளின் தேசிய விளையாட்டு கூட்டமைப்புகள் உள்ளிட்ட பங்குதாரர்களோடு நடத்தப்பட்ட விரிவான ஆலோசனைக்கு பிறகு மாற்றியமைக்கப்பட்டது. கொவிட் பெருந்தொற்றைக் கருத்தில் கொண்டு பட்டயப் படிப்பின் முதல் செமஸ்டரை இணைய வழியில் நடத்தவும் முடிவு செய்யப்பட்டது.
2) பாட்டியாலா, கொல்கத்தா, பெங்களூரு மற்றும் திருவனந்தபுரத்தில் உள்ள இந்திய விளையாட்டு ஆணையத்தின் தேசிய விளையாட்டு நிறுவனங்களில் ஆசிரியர்களின் தரத்தை வலுப்படுத்துவதற்கான நடவடிக்கைகளை எடுப்பதற்கு நிபுணர்களைக் கொண்ட ஒரு துணைக் குழு அமைக்கப்பட்டுள்ளது. நாட்டில் உள்ள சிறந்த ஆசிரியர்களின் மூலம் பயிற்சி பெறுபவர்கள் பலன் பெற, திறன்மிக்க நிபுணர்களின் குழுவை உருவாக்குவதற்கு ஏற்கனவே இருக்கும் ஆசிரியர்களை ஆய்வு செய்து, புதிய மற்றும் வருங்கால ஆசிரியர்கள் மற்றும் கவுரவ விரிவுரையாளர்களுக்கான பரிந்துரையை இந்தக் குழு அளிக்கும். குறிப்பாக, சமீபத்தில் அறிமுகப்படுத்தப்பட்ட புதிய இணைய வழி கற்பித்தல் முறையை இது கருத்தில் கொள்ளும்.
3) தற்போதைய கொவிட்-19 நிலைமையைக் கருத்தில் கொண்டு, அடிப்படை நிலை மற்றும் மேம்பாட்டு பயிற்சியாளர்களுக்கான ஆறு வாரப் பயிற்சியாளர் கல்வித் திட்ட சான்றிதழ் படிப்பை இணைய வழியில் தொடர முடிவெடுக்கப்பட்டுள்ளது
பெட்ரோலியம் மற்றம் இயற்கை எரிவாயு அமைச்சகம்
எரிசக்தி துறையில் முதலீடு செய்வதற்கு உகந்த இடம் இந்தியா: திரு தர்மேந்திர பிரதான்
'இந்தியாவில் எரிசக்திக்கான எதிர்காலம்' என்னும் தலைப்பில் ஸ்டான்போர்ட் பழைய மாணவர்கள் குழுவுடன் மத்திய பெட்ரோலியம், இயற்கை எரிவாயு மற்றும் எஃகு அமைச்சர் திரு தர்மேந்திர பிரதான் இன்று உரையாற்றினார்.
எரிசக்தி துறையில் முதலீடு செய்வதற்கு உகந்த இடம் இந்தியா என்று திரு பிரதான் அவர்களிடையே கூறினார். இந்தியாவின் வளர்ச்சிக்கு அதிக அளவில் மின்சார நுகர்வு தேவை என்றும், எனவே மின்சாரத்துக்கான தேவை அதிகளவில் இருப்பதாகவும் அவர் கூறினார்.
2040-ஆம் ஆண்டு வரை இந்தியாவின் எரிசக்தி தேவை ஆண்டுக்கு மூன்று சதவீதம் என்ற அளவில் வளரும் என்று கூறிய திரு பிரதான், எண்ணெய்க்கான தேவை 2035-ஆம் ஆண்டு வாக்கில் இந்தியாவில் குறையும் என்று கூறினார்.
எண்ணெய் மற்றும் நிலக்கரி போன்றவற்றின் முக்கியத்துவம் குறைந்து இயற்கை எரிவாயுவின் பங்கு சர்வதேச அளவில் அதிகரிக்கும் என்று அமைச்சர் தெரிவித்தார்.
தூய்மையான, பசுமையான மற்றும் அனைவரையும் உள்ளடக்கிய எதிர்காலத்தை இந்தியாவுக்கு உருவாக்க பிரதமர் திரு நரேந்திர மோடி உறுதி கொண்டிருப்பதாக திரு பிரதான் கூறினார். சுற்றுப்புறச் சூழல் மற்றும் பருவநிலை மாற்றம் ஆகியவற்றில் இந்தியா உறுதியுடன் செயலாற்றி வருவதாகவும் அமைச்சர் தெரிவித்தார்.
மேலும் விவரங்களுக்கு இந்த ஆங்கில செய்திக் குறிப்பை காணவும்
https://pib.gov.in/PressReleasePage.aspx?PRID=1683101
-----
(Visitor Counter : 108
குறு சிறு மற்றும் நடுத்தர தொழில் துறை அமைச்சகம்
ஆயிரம் வருடப் பழமை வாய்ந்த, கையால் செய்யப்படும் மோன்பா காகிதத் தொழிலுக்குப் புத்துயிர் அளித்தது காதி மற்றும் கிராமத் தொழில்கள் ஆணையம்
ஆயிரம் வருடப் பழமை வாய்ந்த பாரம்பரியக் கலையான கையால் செய்யப்படும் மோன்பா காகிதத் தொழிலுக்கு காதி மற்றும் கிராமத் தொழில்கள் ஆணையம் புத்துயிர் அளித்துள்ளது.
அழிவின் விளிம்பில் இருந்த இந்தப் பழம்பெரும் கலை, காதி மற்றும் கிராமத் தொழில்கள் ஆணையத்தின் அர்ப்பணிப்பு மிக்க முயற்சிகளின் காரணமாக தற்போது புத்துயிர் பெற்றுள்ளது.
அருணாச்சலப் பிரதேசத்தின் தவாங்கில் உள்ள மக்களின் பாரம்பரியத்தையும், கலாச்சாரத்தையும் பிரதிபலிக்கும் கையால் செய்யப்படும் மோன்பா காகிதத் தொழில், கடந்த 100 வருடங்களில் அதன் முக்கியத்துவத்தை மெல்ல மெல்ல இழந்தது.
தற்போது மோன்பா காகித ஆலை ஒன்றை தவாங்கில் காதி மற்றும் கிராமத் தொழில்கள் ஆணையம் அமைத்துள்ளது.
உள்ளூர் மக்கள் மற்றும் அலுவலர்களின் முன்னிலையில் காதி மற்றும் கிராமத் தொழில்கள் ஆணையத்தின் தலைவர் திரு.வினய் குமார் சக்சேனா இந்த ஆலையைத் திறந்து வைத்தார்.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும்
https://pib.gov.in/PressReleasePage.aspx?PRID=1683797
-----
(Visitor Counter : 200